# ***Csanytelek Község Önkormányzata Jegyzőjétől***





*6647 Csanytelek, Volentér János tér 2. sz.*

## *🖀: 63/578-512, 06/20/3142365 Email:* [*jegyzo@csanytelek.hu*](mailto:jegyzo@csanytelek.hu)

CS/741-1/2021.

**E L Ő T E R J E S Z T É S**

**Csanytelek Község Önkormányzata Polgármestere 2021. áprilisi döntéséhez**

**Tárgy:** *Az önkormányzat és az önkormányzati hivatal 2020. évi költségvetéséről szóló 3/2020. (II. 28.) önkormányzati rendelet módosításáról szóló ../2021. (IV. .. .) önkormányzati rendelet alkotásának*

*kezdeményezése*

**Tisztelt Polgármester úr!**

Csanytelek Község Önkormányzata Jegyzőjeként rögzítem, hogy a **Kormány** az élet- és vagyonbiztonságot veszélyeztető tömeges megbetegedést okozó humánjárvány következményeinek elhárítása, a magyar állampolgárok egészségének és életének megóvása érdekében **Magyarország egész területére veszélyhelyzetet hirdetett ki a 27/2021. (I. 29.) Korm. rendelettel.** A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46.§ (4) bekezdése értelmében a **veszélyhelyzetben a települési önkormányzat képviselő-testületének** **feladat- és hatáskörét a polgármester** **gyakorolja.**

Tájékoztatom Önt arról, hogy az önkormányzat és az önkormányzati hivatal 2020. évi költségvetésének zárszámadási (beszámoló) munkálatait megelőzően az államháztartásról szóló 2011. évi CXCV. törvényben foglaltaknak megfelelve, **elkészült az önkormányzat és az önkormányzati hivatal 2020. évi költségvetése záró előirányzatainak véglegesítési javaslata, módosított előirányzatként.**

A költségvetést érintően az egyes évközi (pénzügyi kihatású) határozatok által, másrészt a vezetői tájékoztatókból folyamatosan figyelemmel kísérhette a pénzügyi keretek változását, így *a tárgyi önkormányzati rendelet módosítás gyakorlatilag az évközi előirányzat változások összefoglalása, a kiemelt előirányzati keretszámok véglegesítése.*

Az önkormányzat 2020. évi költségvetésében jelentős nagyságrendű volt az előző évi pénzmaradvány forráskerete (tartalékok, pályázati és egyéb források), melynek 85%-a kötelezettséggel terhelt maradvány volt 166 millió Ft összegű forrással, a szabad maradvány keret pedig elérte a közel 27 millió Ft összeget.. Jelentős mértékű volt az évközben beépülő működési célú állami támogatások összege, valamint a fejlesztési célú (pályázati) támogatások növekménye is.

A költségvetés önkormányzati fejezeteinek keretszámai több ponton is érintik az Alsó- Tisza-menti Önkormányzati Társulás (a továbbiakban: Társulás) költségvetését is finanszírozási oldalról, ugyanis a Társulás szempontjából meghatározó központi állami támogatások leigénylése és tovább-utalása is önkormányzatunk által történik.

A települési szintű költségvetés (a település nagyságához viszonyítottan) viszonylag magas halmozott bevételi és kiadási főösszegei lényegében ebből erednek.

Az évközi működési és fejlesztési célú beépülő többlet támogatások (197 millió forint) körén belül meghatározó jellegű volt azon 71 millió forint évközi kiegészítő állami támogatás, mely alapvetően a *szociális alapszolgáltatási, szakellátási és gyermekjóléti feladatellátáshoz* kapcsolódott és a Társulásba integrált intézmények működését segítette. Ennek azért is volt meghatározó szerepe, mert a Társulásban működő Remény Szociális Alapszolgáltató Központ eredetileg tervezett 6,5 millió forint önkormányzati kiegészítő támogatását gyakorlatilag 1,8 millió forintra tudtuk csökkenteni.

Helyi adók területén a tervezett gépjárműadó kieséssel csökkentettük a terv adatokat (6,3 millió Ft).

Az önkormányzati működési bevételek előirányzati szintjét 1 millió forinttal, míg a felhalmozási bevételek szintjét 2,1 millió forinttal növeltük.

Az alábbiakban külön-külön mutatom be a Csanyteleki Polgármesteri Hivatal és Csanytelek Község Önkormányzatát érintő főbb előirányzat változásokat az egyes kiemelt előirányzatok részletezésével.

1. **A Csanyteleki Polgármesteri Hivatal költségvetésének eredeti** bevételi és kiadási főösszege ***117.054 E Ft*** volt. Az előterjesztett költségvetési rendelet módosítási javaslatom szerint **a bevételi és kiadási keretszámok főösszegét *118.396 E Ft-ban*** javaslom elfogadni. Ez összességében az önállóan gazdálkodó intézmény tekintetében a költségvetési főösszegek *1%-os* növekményét jelenti és alapvetően az alábbi kiemelt csoportokat érinti:

**Bevételi előirányzatok javasolt változásai:**

* **09.16. rovat**: Működési célú támogatások Államháztartáson belülről +1.596 E Ft
* **09.813 rovat:** Előző évi szabad pénzmaradvány igénybevétele +449 E Ft
* **09.816 rovat:** Polgármesteri Hivatal önkormányzati finanszírozására -703 E Ft
* **Bevételi előirányzat módosítások összesen: +1.342 E Ft**

**Kiadási előirányzatok javasolt változásai:**

* **05.1 rovat:** Személyi juttatások (bértömeg) +5.255 E Ft
* **05.2 rovat:** Munkaadói járulékok +37 E Ft
* **05.3 rovat:** Dologi kiadások ÁFA-val -4.077 E Ft
* **05.6 rovat:** Informatikai és egyéb tárgyi eszközök. beszerzések +127 E Ft
* **05.7 rovat:** Felújítási költségek -458 E Ft
* **Kiadási előirányzat módosítások összesen: +1.342 E Ft**

1. Az Önkormányzat eredeti bevételi és kiadási főösszege 842.364 E Ft volt.

Az előterjesztett költségvetési rendelet módosítási javaslatom szerint az Önkormányzat bevételi és azzal egyező kiadási főösszegét 1.059.892 E Ft-ban javaslom elfogadni.

Az eredeti és a módosított főösszegek különbözete +217.528 E Ft.

A javasolt előirányzat változások bevételi és kiadási oldalon alapvetően az alábbi kiemelt előirányzat csoportokat érintik:

**Bevételi előirányzatok javasolt változásai:**

* **09.111 rovat:** Helyi önkormányzatok ált. működési állami támogatása +9.970 E Ft

(Évközi bérkompenzációk,egyéb önkormányzati feladatok és közművelődés támogatása)

* **09.112 rovat:** Köznevelési feladatok állami támogatása +4.614 E Ft

(Minimálbér és garantált bérminimum emelkedés támogatása,

normatíva pótigénylés és lemondások változása)

* **09.113 rovat:** Szociális és gyermekjóléti feladatok évközi támogatás többlete +60.461 E Ft

(Szociális. ágazati pótlékok, bérkompenzációk, minimálbér változás kompenzálása,

kiegészítő működési támogatások, normatíva lemondás és pótigénylések,

üzemeltetési támogatások változásai)

* **09.114 rovat:** Települési önkormányzat. kulturális feladatainak támogatása +1.304 E Ft

(Kulturális illetmény pótlékok, minimálbér változás kompenzálása)

* **09.115 rovat:** Egyéb működési célú támogatások és kiegészítések +5.877 E Ft

(Kéményseprő – ipari szolgáltatás támogatása, szociális tűzifa program támogatás)

* **09.116 rovat:** Normatíva előző évi elszámolás pótigénylése +1.630E Ft
* **09.161 rovat:** Egyéb működési célú támogatások ÁH- on belülről +57.133E Ft

(Közfoglalkoztatás működési célú támogatása szociális és mg.-i munkaprogramok,

nyári diákmunka program támogatása, egészségügyi feladatok támogatása,

gyermekvédelmi kiegészítő támogatás, Magyar Falu programok működési támogatása)

* **09.211 rovat:** Felhalmozási, fejlesztési célú önkormányzati támogatások +19.070 E Ft

(BM támogatás Bercsényi utca felújítás)

* **09.251 rovat:** Fejezeti kezelésű és EU-s programok fejlesztési támogatásai +33.406 E Ft

(Közfoglalkoztatás mg.-i ágazat fejlesztési támogatása,

TOP és Magyar Falu programok fejlesztési célú támogatásai)

* **09.3 rovat:** Gépjárműadó elvonás rendezése -6.360 E Ft
* **09.4 rovat:** Működési bevételek többletei +1016 E Ft
* **09.5 rovat:** Felhalmozási bevételi többlet +2.174 E Ft
* **09.813 rovat:** Előző évi pénzmaradvány többlet +27.233 E Ft
* **Bevételi előirányzat módosítások összesen: +217.528 E Ft**

**Kiadási előirányzatok javasolt változásai:**

* **05.11 rovat:** Törvény szerinti illetmények, egyéb személyi juttatások +33.627 E Ft

(Közfoglalkoztatottak bérköltsége, nyári diákmunkások bérköltsége,

EFOP munkaprogram bérköltsége)

* **05.121 rovat:** Választott tisztségviselők juttatásai +383 E Ft
* **05.122 rovat:** Munkavégzésre irányuló egyéb jogviszonyos juttatások +59 E Ft
* **05.21 rovat**: Munkaadót terhelő járulékok változása +3.271 E Ft

(Bérköltség előirányzat változásokhoz kapcsolódó járulékok változása)

* **05.312 rovat:** Üzemeltetési anyagok beszerzési költsége +11.205 E Ft

(Közfoglalkoztatási munkaprogramokhoz tartozó anyag beszerzések,

pénzmaradványból kiegészített költség többletek,

szociális tűzifa beszerzés anyagköltségek)

* **05.321 rovat:** Informatikai szolgáltatások többlete +345 E Ft
* **05.331 rovat:** Közüzemi díj költségek többlete +610 E Ft
* **05.332 rovat:** Vásárolt élelmezés költség többlete +738 E Ft
* **05.334 rovat:** Karbantartási költségek forrás kiegészítése +1677 E Ft
* **05.335 rovat:** Közvetített szolgáltatások forrás kiegészítése +800 E Ft
* **05.336 rovat:** Szakmai tevékenységet segítő szolgáltatási előirányzata +1.454 E Ft
* **05.337 rovat**: Egyéb szolgáltatások költségcsökkentése -1.124 E Ft
* **05.351 rovat:** Működési célú előzetesen felsz. ÁFA költsége. +3.531 E Ft

(Dologi kiadásokhoz kapcsolódó ÁFA költség. változások)

* **05.352 rovat:** Befizetendő ÁFA költség előirányzata +300 E Ft
* **05.355 rovat:** Egyéb dologi kiadások költség többlete +790 E Ft
* **05.48 rovat:** Egyéb települési támogatások előirányzata +5.400 E Ft

(Időskorúak karácsonyi támogatása, egyéb támogatások)

* **05.506 rovat:** Társulásnak állami és egyéb támogatások előirányzata +67.568 E Ft

(Szociális ágazati pótlékok, bérkompenzációk, kiegészítő. bértámogatások

fedezeteinek átadása Társulás számára)

* **05.512 rovat**: Egyéb vállalkozások működési célú támogatása +9.388 E Ft

(Kéményseprő ipari támogatás átadás, háziorvosi ellátáshoz

támogatás átadás)

* **05.513 rovat:** Tartalékok előirányzatának kiegészítése +20.306 E Ft

(Pénzmaradvány és normatíva elszámolások többlete, egyéb költség

megtakarítások és bevételi többletek tartalékba helyezése)

* **05.611 rovat:** Immateriális javak beszerzési költség többlete +200 E Ft
* **05.621 rovat:** Ingatlanok beszerzése, létesítése előirányzat többlete +19.131 E Ft

(TOP Felszíni vízelvezetési program)

* **05.631 rovat:** Informatikai eszközök beszerzési előirányzata +151 E Ft
* **05.641 rovat:** Egyéb tárgyi eszköz beszerzések előirányzata +1.618 E Ft  
  (Start mg.-i munkaprogramhoz tárgyi eszköz beszerzések,

egyéb kis értékű eszközök beszerzése)

* **05.671 rovat:** Beruházási kiadások ÁFA előirányzat többlete +902 E Ft
* **05.711 rovat:** Ingatlan felújítások előirányzata +27.827 E Ft

(Út felújítási programok előirányzat többletei)

* **05.721 rovat:** Informatikai eszközök felújítási előirányzata +200 E Ft
* **05.731 rovat:** Egyéb tárgyi eszközök felújítási előirányzata +90 E Ft

(Belső előirányzat átcsoportosítás 05.721 rovatra)

* **05.741 rovat:** Felújítási kiadások ÁFA előirányzata +7.783 E Ft
* **05.915 rovat:** Polgármesteri Hivatal finanszírozási előirányzatának

csökkentése -702 E Ft

* **Kiadási előirányzat módosítások összesen: +217.528 E Ft**

A fentiekben rögzített előirányzat módosításaira irányuló javaslatok- a csatolt rendelet tervezet érintett mellékletein - átvezetése, módosítása megtörtént.

A tárgyi költségvetési rendelet módosítási javaslat adatai az önkormányzati rendelet-tervezet módosított előirányzat oszlopának adatait tükrözi.

**Tisztelt Polgármester úr!**

Javaslom az előterjesztésben, a csatolt rendelet tervezetben és annak mellékleteiben, az előzetes hatásvizsgálatban, az indokolásban rögzítettek változtatás nélküli elfogadását és a tárgyi önkormányzati rendelet kiadását.

C s a n y t e l e k, 2021. április 13.

Tisztelettel:

………………………………..

Kató Pálné jegyző