# **Csanytelek Község Önkormányzata Jegyzőjétől**





*6647 Csanytelek, Volentér János tér 2. sz.*

🖀: 63/578-512, 06/20/3142365 Email: [jegyzo@csanytelek.hu](mailto:jegyzo@csanytelek.hu)

---------------------------------------------------------------------------------------------------------------------------------------

CS/520-1/2021.

**E l ő t e r j e s z t é s**

**Csanytelek Község Önkormányzata Polgármestere 2021. áprilisi döntéséhez**

**Tárgy:** *a közbeszerzési értékhatárt el nem érő beszerzések eljárásrendjéről szóló belső szabályzat belsőellenőri vizsgálatára vonatkozó jelentésében foglaltak jóváhagyása*

**Tisztelt Polgármester úr!**

A **Kormány** az élet- és vagyonbiztonságot veszélyeztető tömeges megbetegedést okozó humánjárvány következményeinek elhárítása, a magyar állampolgárok egészségének és életének megóvása érdekében **Magyarország egész területére veszélyhelyzetet hirdetett ki a 27/2021. (I. 29.) Korm. rendelettel.** A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése értelmében a **veszélyhelyzetben a települési önkormányzat képviselő-testületének** **feladat- és hatáskörét a polgármester** **gyakorolja.** Ez azt jelenti, hogy az adott Bizottság és a Képviselő-testület sem tart ülést, döntést nem hoz, mert helyette és nevében a Polgármester úr jogosult eljárni. Ennek a rendelkezésnek megfelelve nyújtom be Önnek a tárgyi előterjesztést jóváhagyásra, az alábbiak figyelembe vétele mellett:

Tájékoztatom Önt arról, hogy *Csanytelek Község Önkormányzata* és a *Csanyteleki Polgármesteri Hivatal*  szervezére az elmúlt évben lefolytatott vizsgálat idején még hatályos, általam tárgyban kiadott szabályzatot vizsgálta és *intézkedési terv készítésére nem adott ki felhívást.* Javaslattában foglaltak az Áht. és Ávr. időközben bekövetkezett változása alkalmazására irányult, melyet a központi jogszabályoknak megfelelve alkalmazunk.

Az idén március 1. napjától hatályos tárgyi szabályzat már a 200.000.- Ft feletti értékhatárra vonatkozóan tartalmaz rendelkezéseket és a gyakorlatban minden esetben megtörténik a szerződő partnertől való igazolás bekérése, amely *az átláthatóságra irányuló nyilatkozatra vonatkozik.*

A belső ellenőrrel lefolytatott megbeszélés értelmében újabb ellenőrzést már nem folytat le tárgyban, mert a hatályos szabályzatban foglaltak mindennapi alkalmazása megfelel a központi jogszabályban foglaltaknak.

**Tisztelt Polgármester úr!**

Indítványozom a tárgyban kiadott belső szabályzat, a tárgyi előterjesztés és a belsőellenőri jelentés határozatba foglalt döntésének változtatás nélküli elfogadását.

C s a n y t e l e k, 2021. április 16.

Tisztelettel:

…………………………………………..

Kató Pálné jegyző

**…../2021. (IV. .. .) Ökt határozat**

Tárgy: *a közbeszerzési értékhatárt el nem érő beszerzések eljárásrendjéről szóló belső szabályzat belsőellenőri jelentésében foglaltak jóváhagyása*

**H a t á r o z a t**

A **Kormány** az élet- és vagyonbiztonságot veszélyeztető tömeges megbetegedést okozó humánjárvány következményeinek elhárítása, a magyar állampolgárok egészségének és életének megóvása érdekében **Magyarország egész területére veszélyhelyzetet hirdetett ki a 27/2021. (I. 29.) Korm. rendelettel.** A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46.§ (4) bekezdése értelmében a **veszélyhelyzetben a települési önkormányzat képviselő-testületének** **feladat- és hatáskörét a polgármester** **gyakorolja.**

1.) Csanytelek Község Önkormányzata Polgármestereként az ezen határozathoz 1. mellékleteként csatolt, *Csanytelek Község Önkormányzata és a Csanyteleki Polgármesteri Hivatal közbeszerzési értékhatárit el nem érő beszerzések szabályaira kiadott belső szabályzat érvényesülése vizsgálatáról* szóló *belső ellenőrzési jelentésben* foglaltakat változtatás nélkül elfogadom a költségvetési szervek belső kontrollrendszeréről és belső ellenőrzéséről szóló 370/2011. (XII. 31.) Kormányrendeletben foglaltak szerint eljárva.

2.) Felkérem a Csanyteleki Polgármesteri Hivatal Vezetőjét arra, hogy a tárgyi belső ellenőri jelentésben foglalt javaslat szerint gondoskodjon a tárgyi szabályzatban foglaltak végrehajtásáról.

Végrehajtás határideje: folyamatos

Végrehajtásért felelős: Kató Pálné jegyző

Beszámolás határideje: a tárgyi szabályzat vizsgálatát követő soros ülésen

Határozatról értesítést kap:

* Csanytelek Község Önkormányzata Képviselő-testülete Tagjai (Helyben)
* Gajdán Lejla belső ellenőr
* Erhard Gyula polgármester
* Kató Pálné jegyző és általa
* Tóth Józsefné Adó- és Pénzügyi Iroda Vezetője
* Irattár